ตั้งแต่วันที่เรามีชีวิตขึ้นมา
ผ่านเวลาภายใต้แสงตะวัน
มากมายเพียงไร ที่ต้องเรียนที่ต้องรู้
มากเพียงไรที่ต้องค้นหาต้องทำ
ยิ่งเดินมานานบนหนทางไกล
ก็ยิ่งเจออะไรหลากหลายเช่นกัน
ตราบที่ดวงตะวันไกล
ยังลอยข้ามเวิ้งฟ้า
ไม่มีอะไรที่จะหนีหลุดพ้น
ในวิถีของชีวิต
ที่พาเราหมุนวน
ในความทุกข์ ความกล้า
ศรัทธา และรัก
จนเจอทางของเรา
ที่เฝ้ารอให้คลี่คลาย
หมุนและเวียนว่าย
วิถีของชีวี
ในวิถีของชีวิต
ที่พาเราหมุนวน
ในความทุกข์ ความกล้า
ศรัทธา และรัก
จนเจอทางของเรา
ที่เฝ้ารอให้คลี่คลาย
หมุนและเวียนว่าย
วิถีของชีวี
เดอะ ไลอ้อน คิง
ชีวิตไม่ยุติธรรม...
ใช่ไหม ไอ้เพื่อนตัวจิ๋ว
ขณะที่บางชีวิตเกิดมาสบาย...
บางชีวิตต้องอยู่ในเงามืด ร้องขอเศษซาก
เท่าที่ฉันเห็น...
ฉันกับแกเหมือนกันเปี๊ยบ
เราต่างต้องการทางหนีไป
พระราชากำลังมา!
นี่ไม่ใช่การซ้อม
พระราชาทรงอยากคุยกับนาย
พอเสด็จมาถึง นายต้องลุกขึ้นโค้งคำนับ
ซาซู...
แกทำให้ฉันเสียของ
นายเตรียมตอบมูฟาซาให้ดี ที่ไม่ไปร่วมพิธีฉลองเช้านี้
ฉันจะไม่ตอบใครทั้งนั้น
สการ์? สการ์ สการ์
ไม่ ไม่ อย่ามองฉันแบบนั้น
แกหิวไหม ซาซู
เรามากินกันดีไหม
นายกินฉันไม่ได้นะ!
มีกฎห้ามกินบริวารของพระราชา!
ไม่ ได้โปรด! หยุดนะ!
สการ์!
แหม่ ท่านพี่เสด็จมาโปรดฉันผู้ต่ำต้อย
ฉันกับซาราบีไม่เห็นนายในพิธีฉลองของซิมบ้า
วันนี้เหรอ
ฉันนี่ขี้ลืมจัง
ฉันไม่มีเจตนาไม่ให้เกียรติพระราชา หรือซาราบีอยู่แล้ว
พี่ก็รู้ ฉันให้เกียรติราชินีมากที่สุด
ในฐานะน้องเจ้าป่า นายควรอยู่หัวแถว
แต่ก่อนมันก็ใช่
หรือแกจำไม่ได้แล้ว
จนกระทั่งเจ้าชายผู้สูงส่งมาเกิด
อย่าหันหลังให้ฉันนะ สการ์
ไม่ มูฟาซา พี่นั่นแหละที่ไม่ควรหันหลังให้ฉัน
นายท้าฉันเหรอ
ฉันไม่กล้าท้าทายท่านพี่อีกหรอก
คิดถูกแล้ว
นายเทียบกับฝ่าบาทไม่ได้หรอก
ถ้าว่ากันด้านปัญญา ฉันสู้ได้สบายมาก
แต่ถ้าด้านพละกำลังคงต้องยอมยกให้ท่านพี่
เป็นใหญ่เสมอ
ไม่เสมอไปหรอก สการ์
สักวันลูกชายฉันจะปกครองแทน
ซิมบ้าจะเป็นพระราชาของนาย
งั้นก็เจ้าป่าจงเจริญ
- ฉันจะทำไงกับเขาดี - ไม่เอาน่า
เรารู้ดีว่าควรขับเขาออกจากแดนทระนงนานแล้ว
เขาเป็นน้องฉัน ซาซู ที่นี่เป็นบ้านเขา
ตราบใดที่ฉันเป็นราชา มันจะไม่มีวันเปลี่ยน
ทุกครอบครัวมีแกะดำ ฝ่าบาท
กระหม่อมเคยมีญาติตัวหนึ่ง คิดว่าเขาเป็นนกหัวขวาน
เขาเอาหัวโขกต้นไม้ จะงอยปากแบบเราเจาะต้นไม้ได้ที่ไหน
เขาเอาหัวโขกจนเอ๋อ เสด็จไปแล้ว
ฝ่าบาท กลับมาก่อน!
ซิมบ้า
พ่อ ตื่นยังฮะ
พ่อ ตื่นเหอะ
พ่อ!
พ่อ พ่อ พ่อ!
ลูกชายคุณตื่นแล้ว
ก่อนตะวันรุ่ง เขาเป็นลูกเธอ
ตื่นเหอะ พ่อ ไปกันเถอะ
พ่อบอกจะพาผมไปลาดตระเวนวันนี้ ฟ้าสว่างแล้วฮะ
พ่อสัญญาแล้ว ตื่นยัง?
ไปกันเลย
- ไปก็ไป - ทำอะไรก่อน
ออกคำสั่งล่าสัตว์ หรือขับไล่ผู้บุกรุกดีฮะ
พ่อฮะ พ่อไปผิดทางแล้ว
พ่อฮะ
ผมไม่ควรขึ้นมาบนนี้
ดูสิ ซิมบ้า
ทุกสิ่งที่ต้องแสงตะวัน คืออาณาจักรของเรา
พ่อปกครองหมดนี่เลยเหรอ
ใช่
แต่ช่วงเวลาของการเป็นราชา
มีขึ้นมีลงเหมือนดวงอาทิตย์
สักวัน ซิมบ้า...
ดวงอาทิตย์จะดับแสงของพ่อลง
แล้วลูกจะขึ้นมาทอแสงราชันแทน
ทั้งหมดนี้จะเป็นของผมเหรอ
ไม่ได้เป็นของใครทั้งนั้น แต่ลูกจะต้องปกป้องมัน
คือความรับผิดชอบที่ยิ่งใหญ่
ทุกสิ่งที่ต้องแสงตะวันหรือฮะ
ต้นไม้พวกนั้น และสระน้ำเหรอ
และภูเขาลูกนั้นเหรอ
ที่อยู่หลังมุมมืดโน่นด้วยเหรอ
ลูกห้ามไปที่นั่นนะ ซิมบ้า
แต่ผมนึกว่าเจ้าป่าทำได้ทุกอย่าง
ยึดดินแดนไหนก็ได้
ขณะที่บางชีวิตค้นหาเพื่อจะช่วงชิง
ราชาที่แท้จริงค้นหาเพื่อจะให้
ทุกสิ่งที่ลูกเห็น อยู่ร่วมกัน ภายใต้สมดุลที่ละเอียดอ่อน
ในฐานะราชา ลูกต้องเข้าใจสมดุลนั้น
และต้องให้เกียรติทุกชีวิต
ตั้งแต่มดต้วมเตี้ยมจนถึงละมั่งผู้ปราดเปรียว
แต่พ่อ เรากินละมั่งไม่ใช่เหรอฮะ
ใช่ ซิมบ้า ฟังพ่ออธิบายก่อน
พอเราตาย ร่างเราก็กลายเป็นหญ้า
และพวกละมั่งก็กินหญ้า
เราทุกตัวเกี่ยวโยงกันเหมือนวงล้อ เป็นวิถีของชีวิต
- ฝ่าบาท - อรุณสวัสดิ์ ซาซู
นายมารายงานประจำวันสินะ
ใช่ ฝ่าบาท
นกฟลามิงโกสิบตัวยืนกระต่ายขาเดียว
เจอยีราฟสองตัวคลอเคลียกัน
พวกผึ้งร้องหึ่งๆ ว่า...
- เสือดาวเป็นดาวร่วง - อยากเล่นสนุกไหม
พวกนกเจื้อยแจ้วตอนตีสี่
กระหม่อมต้องบอกว่า "นก เรารู้แล้ว"
หมอบลงให้ติดพื้น
ได้เลยฮะ
ดูทิศทางลม ดูเงา
แล้วรอจังหวะตะปบเหยื่อ
ชีตาห์ขี้โกงกินเหยื่อบาบูน บาบูนยัวะหน้าแดงเป็นตูดลิง
อย่างที่กระหม่อมบอก ชีโกงไม่มีวันเจริญ เข้าใจปะ
เก็ตป่ะ พูดอีกทีก็ได้
ชีตาห์ไม่มีวัน...
อย่าเล่นน่า รายงานอยู่
เก่งมาก!
ฝ่าบาท
ฝ่าบาท ไฮยีนาบุกแดนทระนง พวกมันกำลังล่าเหยื่อ
- ซาราบีอยู่ไหน - เธอเป็นจ่าฝูงขับไล่
ซาซู พาซิมบ้ากลับ
พ่อ ผมไปด้วย ผมช่วยได้
ไม่ได้ ลูกต้องไปอยู่กับพวกเด็กๆ
ผมไม่ใช่เด็กแล้วนะ
ไปเร็ว
กลับบ้านกัน
ถึงบ้านแล้ว
เอาล่ะ ไปเล่นกับเพื่อนๆ ได้
เซ็ง
ถ้าหลานอยากตะปบเหยื่อ...
หลานควรจะอยู่ใต้ลม
ผมล่าเหยื่อเป็นน่ะ อาสการ์
งั้นขอให้เราอย่าโดนฝูงด้วงโจมตีละกัน
กลับถ้ำหลานไปซะ ซิมบ้า อาไม่ใช่พี่เลี้ยงเด็ก
พี่เลี้ยงเด็ก? ผมคือว่าที่ราชาแห่งผาทระนง
พ่อพาผมไปท่องทั่วอาณาจักร
บอกว่าผมจะได้ปกครองทั้งหมด
อ๋อเหรอ
คิดดูนะ
พอผมเป็นราชา ผมจะต้องออกคำสั่งอา
สั่งให้อาทำนั่นทำนี่
แปลกดีไหมล่ะ
หลานนึกไม่ถึงหรอก
พ่อพาหลานไปดูจนทั่วแล้วจริงน่ะ
แล้วเขาพาไปดูมุมมืดเลยพรมแดนเหนือด้วยไหม
ไม่ พ่อบอกผมห้ามไปที่นั่น เด็ดขาด
เขาพูดถูกเชียวล่ะ
สุสานช้างไม่ใช่ที่สำหรับเจ้าชายน้อย
สุสานช้างเหรอฮะ
โธ่เอ๊ย อาพูดมากจนได้
แต่ไม่ช้าก็เร็ว หลานต้องรู้อยู่ดี
ก็หลานจะเป็นราชาผู้ยิ่งใหญ่นี่
อาเคยไปเหรอ
เราทุกตัวเคยไปมาแล้ว และมันไม่ใช่ที่สำหรับเด็ก
มีแต่กองซากกระดูก...
และยังมีสระโคลนโลกันต์อีก
ซากกระดูก โคลนโลกันต์หรือ
สัญญานะว่าหลานจะไม่เข้าใกล้มัน ซิมบ้า
เอ้า หลานไปได้แล้ว
และอย่าลืมนะ...
มันคือความลับเล็กๆ ของเรา...
ฝ่าพระบาท
นาลา มาเร็ว เราต้องไปแล้ว
- ไปไหน - สระน้ำ
ซิมบ้า เธอกำลังอาบน้ำ
และลูกก็ต้องอาบเหมือนกัน
แต่...แม่ฮะ
ผมทำเองได้น่า
อยู่นิ่งๆ
แม่ทำแผงคอผมเสียทรง
อย่าดิ้น ด้านหลังหูก่อน
ไม่เอา แม่
เห็นไหม สะอาดแล้ว เราไปได้ยัง
ไม่มีไฮยีนาแล้ว แม่เพิ่งไล่มันไปหมด
ไปแค่สระน้ำนะ ห้ามไปไกลกว่านั้น
และอยู่ใต้ลมไว้
และมีอีกหนึ่งข้อแม้
ซาซูจะไปกับลูกด้วย
ซาซูเหรอ
ซาซูไปด้วย
หรือว่าอดไป
เร็วเข้า ไวๆ หน่อย อย่าแตกกลุ่มนะ
โอเค เพื่อนดูเพื่อนนะ
จริงๆ แล้วนายจะพาไปไหนเหรอ
เธอรู้ได้ไง
นายเกลียดน้ำจะตาย
ฉันได้ยินเรื่องที่นี่มา มันเหลือเชื่อ น่าทึ่ง...
บอกซะทีที่ไหน
ไปสุสานช้างกัน
แล้วมันไกลไหม
ไม่ไกล แค่แถวๆ มุมมืด
แต่ไม่ต้องห่วง ทุกตัวเคยไปมาแล้ว
เราไม่เคยไปไกลขนาดนั้น
- ถ้าหลงขึ้นมาล่ะ - ใจเย็น นาลา
ฉันลาดตระเวนทั่วอาณาจักรกับพ่อมาแล้วเมื่อเช้า
ไม่มีอะไรต้องกังวล
นายลืมไปอย่าง
เรากำลังมีอันตราย เงาน่ากลัวใกล้เข้ามา
เดี๋ยว หายห่วงได้ นั่นเงาฉันเอง
เราจะชิ่งหนีนกซื่อบื้อนี่ยังไง
วางใจ ฉันเอาอยู่
ตามมา ฉันพาหนีเอง
แหม น่ารักจังเลย
ว่าที่คิงกระหนุงกระหนิงกับว่าที่ควีน
ใจจิละลายเลย
หมายถึงอะไร "ว่าที่ควีน"
สักวันเธอทั้งสองจะเป็นคู่สมรสกัน
คู่หมั้น คู่หมาย
ซิมบ้า นายรู้ภาษานกไหม
แต่งงานไง!
โธ่เอ๋ย สักวันพวกเธอจะต้องแต่งงาน
พวกเธอแต่งกัน
- จะไม่มีวันนั้น ซาซู - ฝันไปเถอะ
ฉันกับนาลาเป็นเพื่อนกัน
และอีกอย่าง เธอกลัวแรด
- เขาไม่เคยกินอิมพาลา - ฉันเคยกินแล้ว
เราไม่มีทางแต่งงานกัน ซาซู
เจ้านายที่ไม่สนใจราชประเพณีเหรอ
ขืนคิดแบบนี้ โตขึ้นเธอคงเป็นคิงที่น่าสมเพช
ฉันจะไม่ให้ใครมาสั่งว่าต้องไปไหน ทำอะไร
และแต่งงานกับใครเด็ดขาด
จะไม่มีคิงองค์ไหนเหมือนฉันแน่
ซิมบ้า เธอหนีชะตาตัวเองไม่พ้นหรอก
คอยดูสิ
จะไปเป็นคิงที่แสนยิ่งใหญ่
ที่เหล่าศัตรูต้องเกรง
ก็ไม่เคยเห็นว่ามีคิงที่ไหน มีแผงคอแค่นี้เอง
จะแกร่งกำยำและแสนสง่ายิ่งกว่าคิงในยุคใด
จะฝึกตัวเองให้เขาเกรงกลัว ซ้อมคำรามขู่ไล่
โอ้โห แค่นี้ฟังดูก็รู้ว่าน่าเบื่อจริง
อีกนานไหม อยากให้ฝันเป็นจริง
หนทางยังยาวไกลนะ เจ้าชายน้อย
ถ้าคิดว่า...
ไม่มีใครจะว่าเรา
ที่ฉันพูดคือ...
ไม่มีใครจะห้ามเรา
นั่นหมายความว่า...
ไม่มีใครมาสอนเรา
ไม่ต้องคอยฟังผู้ใด
ฟังหน่อยซี่
อยากจะไปที่ไหนก็ไป
นั่นไม่มีทางอยู่แล้ว
ทำอะไรแบบไหนก็ได้
คงถึงเวลาที่เราทั้งสองต้องคุยเปิดใจสักที
คิงคงจะไม่ฟังคำสั่งคำสอนของนกตัวหนึ่ง
หากว่าเจ้าป่าจะเลือกเดินไปในทางนี้ ฉันขอลา
ออกจากตำแหน่ง ออกจากแอฟริกา
ไม่ขออยู่เกะกะตา
เขาดื้อเกินไปไม่ยอมฟังเสียงติติง
ซิมบ้า
อีกนานไหม อยากให้ฝันเป็นจริง
ซิมบ้า!
ฉันมองไม่เห็นเธอ ซิมบ้า
เธอต้องอยู่ในสายตาฉันตลอดเวลา
คลาดกับเขาแล้ว
ฉันรู้ทันเธอหรอกนะ
เธอคิดจะไปไหน ซิมบ้า
กลับมา
เธอซ่อนฉันไม่ได้หรอก ซิมบ้า
มันเป็นหน้าที่ฉันที่ต้องคุ้มครองเธอ
เธอต้องเชื่อฟังฉันเดี๋ยวนี้
ขอโทษที่ฉันมาตีปีกพั่บๆ ใส่หน้า นายเห็นไหม
เขาเป็นลูกสิงโต
ตัวเล็กแต่น่ารัก
ไม่ว่าใครจะหันมา
ไม่ว่าใครจะหันไป
ไม่ว่ามองทางทิศใด
มองยังไงก็เห็นเรา
ยังก่อน
เข้ามาร่วมวงบรรเลงกันให้สุดสวิง
ให้ดังถึงพื้น ถึงฟ้า ซาบซ่าสุดจริง
ฉันเห็นเธออยู่ข้างล่าง ฉันเห็นนะ
นี่แหละราชาซิมบ้าคือเจ้าแห่งสิงห์
รอไม่ไหว เมื่อไรได้เป็นคิง
ซิมบ้า!
เขารอไม่ไหวอยากเป็นคิง
รอไม่ไหว
เมื่อไร...
ได้เป็นคิง
ไม่เห็นเขาแล้ว
มูฟาซาจะต้องเอาฉันตายแน่
งานเข้าฉันแล้ว
ซิมบ้า เราหนีเขาพ้นแล้ว
รู้นะเธอคิดอะไรอยู่
"ว่าที่ราชานี่หัวใสจริงๆ"
ไม่โม้ไปหน่อยเหรอ
ไม่มีราชินีอย่างฉัน เธอก็หนีเขาไม่พ้นหรอก
เธอลืมอะไรไปรึเปล่า
เธอไม่อยากเป็นราชินี
นายพูดอีก ก็ถูกอีก
ฉันยอมแต่งกับหมูดินยังดีซะกว่า
โชคดีหาตัวที่อยากแต่งกับเธอให้ได้นะ
ก็ขอให้นายโชคดีไม่โดนตบที่ปากเสีย
แน่จริงเข้ามาเลย
นายแพ้
ขอโทษฉันเดี๋ยวนี้เลย
ฝันเหอะ
เสร็จฉัน อีกแล้ว
นาลา หยุดก่อน
นั่นอะไร
หลอกฉันไม่สำเร็จหรอก ซิมบ้า
ฉันรู้หรอกมันไม่มีอะไร...
ที่นี่แน่เลย
มาเร็ว
ซิมบ้า เราออกมาไกลเกินไปแล้ว
เราเจอแล้ว นาลา รู้ไหมนี่หมายถึงอะไร
หมายถึงว่าเรากลับบ้านได้แล้ว
เขาจะไม่ทำเหมือนเราเป็นเด็กอีกต่างหาก
ซิมบ้า ลงมา มันอาจมีอันตราย
อันตรายรึ
ถ้าเจอ ฉันจะหัวเราะใส่เลย
เจ๋ง
เธอได้ยินไหม นาลา
ซิมบ้า กลับเถอะ
นายได้พิสูจน์ความกล้าแล้ว
ดวงอาทิตย์กำลังจะตกแล้ว ฉันจะไม่อยู่ที่นี่...
แหม่ ดูนี่ซี่
ไม่ยักรู้วันนี้จะมีแขกมาหาถึงปาก
พวกเธอทั้งสอง...
อยู่ร่วมโต๊ะอาหารค่ำไหม
ใช่ อยู่ร่วมบนโต๊ะเลย
อย่างแกคงเป็นของว่างเด็ดรอบดึก
- นายถอยออกไปหน่อยได้ไหม - แค่อยากช่วยอ่ะ
ก็เราคุยเรื่องนี้กันแล้ว
ฉันเข้ามาตัวเดียว
ฉันจะล่อพวกเขาเพื่อตัวอื่นจะได้ล้อมวง
โอเค โอเค โทษที
เลิกขอโทษ ทำซะที
นี่สิอาหารโอชะที่ฉันรอมาทั้งชีวิต
ลาภปากจริงๆ จะได้กินลูกชายเจ้าป่า
เดี๋ยวนะ เจ้าป่า เจ้าตัวนั้นน่ะเหรอ
ตัวที่ปกครองที่นั่นน่ะเหรอ
ฉันไม่ได้อยู่ใต้อาณัติมูฟาซา
เธอทำอะไรฉันไม่ได้นะ
เพราะฉันเป็นว่าที่เจ้าป่า
ไอ้หนูนี่กำลังสั่งฉันล่ะ
เลือดผู้กล้าของพ่อสั่นสู้อยู่ในตัวเขา
อยากรู้จัง
เนื้อของผู้กล้าจะหวานไหม
ปล่อยพวกเขานะ เชนซี
พวกเขาทำผิด ทำผิดร้ายแรง
แต่ถ้าเธอทำเขา เท่ากับประกาศศึกกับมูฟาซา
ไฮยีนากับสิงโตเปิดศึกกันมาตั้งแต่สร้างโลกแล้ว
แต่เชื้อสายของมูฟาซาจะจบลงที่นี่
หนีไป!
อย่าให้พวกมันหนีไปได้
มาเร็ว
นายได้ยินไหม
ว่าที่เจ้าป่า
กลัวจุงเบย
อีกทีซิหนู
ถ้าเธอกล้าเข้าใกล้ลูกชายฉันอีกละก็
ไม่ มูฟาซา ไม่แล้ว
ไม่กล้าแล้วล่ะ
ฉันเตือนแล้วนะ เชนซี
เมื่อกี้นายกล้าหาญมาก
ซาซู
พานาลากลับผาทระนงไปก่อน
พ่ะย่ะค่ะ
อย่าดุเขานักเลย ฝ่าบาท
กระหม่อมยังจำลูกสิงโตตัวหนึ่ง เขาก็หัวแข็งพอกัน
เขาชอบหาเรื่องเดือดร้อนประจำ
แต่เขาก็ประสบความสำเร็จ ใช่ไหม ฝ่าบาท
ฉันต้องอบรมลูกชายฉันสักหน่อย
นาลา มากับฉัน
ซิมบ้า
ลูกจงใจขัดคำสั่งพ่อ
ผมรู้
ลูกอาจจะถูกฆ่าได้
หนำซ้ำ ลูกทำให้นาลามีอันตรายด้วย
ลูกรู้ไหมว่ามันร้ายแรงแค่ไหน
ลูกเอาอนาคตของฝูงเรามาเสี่ยง
ผมแค่อยากให้พ่อเห็นว่าผมทำได้
ว่าผมกล้าหาญอย่างพ่อได้
พ่อจะกล้าต่อเมื่อจำเป็น ยามที่ไม่มีทางเลือก
แต่พ่อไม่เคยกลัวอะไรเลย
วันนี้พ่อกลัว
จริงหรือฮะ
ใช่ พ่อนึกว่าพ่อจะเสียลูกไป
ที่แท้เจ้าป่าก็กลัวได้สินะฮะ
ชนิดที่ลูกนึกไม่ถึงเลยล่ะ
- แต่รู้อะไรไหมฮะ - อะไร
ผมว่าพวกไฮยีนากลัวจนหางจุกก้นเลย
เพราะไม่มีใครกล้าแหยมกับพ่อลูกน่ะสิ
มานี่
พ่อ
- เราเพื่อนกันใช่ไหมฮะ - ใช่
และเราจะอยู่ด้วยกันตลอดไป...
ใช่ไหมฮะ
ซิมบ้า พ่อจะเล่าเรื่องที่ปู่เคยเล่าให้พ่อฟัง
ดูดาวบนฟ้าสิ
เหล่าราชาผู้ยิ่งใหญ่ในอดีต...
มองเราจากบนดาวพวกนั้น
- จริงหรือฮะ - จริง
ฉะนั้นเมื่อไรที่ลูกรู้สึกโดดเดี่ยว
จงจำไว้ว่าราชาบนฟ้า...
จะคอยนำทางให้ลูกเสมอ
รวมทั้งพ่อด้วย
แต่ผมมองไม่เห็นพวกเขาฮะ พ่อ
มองต่อไป ลูก
มองต่อไป
มูฟาซาแข็งแรง
แข็งแรงกว่าเราหลายเท่า
- อย่ามาเบียดกระแซะฉัน - อะไร
ในถ้ำมีที่นอนตั้งเยอะแยะ
- แล้วนายจะให้ฉัน... - ฉันต้องการพื้นที่ส่วนตัว
- ได้ไหม - ได้เลย
ไม่ได้จะให้นายดูด้อยนะ นายก็เจ๋ง
แต่เขาน่ะ...
ฉันรู้ละนายตั้งใจกวนประสาท
กล้าหาญมากด้วย แกร่ง พละกำลังดี
- ตอนนี้นายจะยั่วโมโหฉัน - สง่างาม
คราวหน้าถ้าเจอมูฟาซา...
ฉันจะสั่งสอนเขาให้จำจนวันตายเลย
โชคเข้าข้างนายละ เขาอยู่ข้างหลังนาย
มูฟาซาเหรอ
นั่นไม่ใช่เจ้าป่า
เจ้าพวกโง่ที่ฆ่าสัตว์ทุกตัวในดินแดนของแก
แต่พอฉันประเคนลูกสิงโตสองตัวมาให้ถึงที่
ดันปล่อยให้รอดไปได้
งั้นเราคงต้องกินเนื้อแกแทน
จะกินแค่มื้อเดียวทำไม...
ในเมื่อพวกแกจะได้มีกินไปทั้งชาติ
พูดยังงี้มีอะไรจะมาเสนอเรา
สถานที่ที่เธอจะได้อิ่มท้อง
ที่ที่ทุกสิ่งต้องแสงตะวันจะเป็นที่ให้เธอล่าเหยื่อ
แดนทระนงไม่ใช่ของนายที่จะยกให้ใคร
เจ้าป่าควบคุมดินแดนล่าสัตว์อยู่
เพราะอย่างนี้เราถึงต้องฆ่าเขา
มูฟาซาควบคุมสัตว์ตัวอื่นมากเกินไป
เรื่องล่าเหยื่อ
ถ้าฉันเป็นเจ้าป่า
สัตว์ใหญ่จะฆ่าอะไรก็ได้ตามใจชอบ
เพราะไฮยีนากินเท่าไรก็ไม่เคยอิ่ม
มูฟาซามีกำลังมหาศาลที่ใครก็สู้ไม่ได้
มูฟาซาคือซากดาราเลือนราง
บัลลังก์ที่หักพังเกินรั้งไหว
แพ้พ่ายไม่วายเว้น นั่นแหละเป็นลาง
หลีกทางให้ความฝันอันใหม่
เผ่าพันธุ์พวกสิงห์ ถึงยุคต้องหมุนไป
นั่นรวมไฮยีนาด้วยไงเล่า
สิ่งที่วางช่างชัดเจนและกว้างไกล
และแน่นอน เกี่ยวข้องกับพวกเจ้า
จงเตรียมพบการล้มล้างครั้งสุดสำคัญ
เตรียมพร้อมเพื่อแผนการอันแยบยล
จัดวางไว้อย่างรัดกุม
ยืนหยัดเร่งรัดครอบคลุม
ความเพิกเฉยที่ผ่านมา คือเหตุผลให้ข้า
ขึ้นครอง ไม่ต้องสงสัย
น่าชื่นชม ก้มหัวให้
ไม่มีใครที่ไหนจะเทียบเคียง
ด้วยพลังและอำนาจที่ข้ามี
จงเตรียมพร้อม
จงเตรียมพร้อม จงเตรียมพร้อม
- จงเตรียมพร้อม - จงเตรียมพร้อม
จงเตรียมพร้อม จงเตรียมพร้อม
จงเตรียมพร้อม
ด้วยพลังและอำนาจของพวกเรา
จงเตรียมพร้อม
พ่อโกรธผมใหญ่เลยฮะ
เราถึงต้องมาที่นี่ ซิมบ้า
อารู้วิธีที่หลานจะทำให้พ่อหายโกรธ
ของขวัญที่จะทำให้พ่อเขาลืมเรื่องที่เกิดขึ้น
แต่พ่อเป็นเจ้าป่า ผมจะให้อะไรพ่อได้ฮะ
เสียงคำรามของหลานไง
ของผมเหรอ
ใช่
หลานได้ยินไหม
สิงโตทุกตัวจะมาที่หุบเขานี้เพื่อฝึกคำราม
ทุกตัวเลยเหรอฮะ
พ่อผมด้วยเหรอ
แม้แต่มูฟาซาก็มาที่นี่ตอนอายุเท่าหลาน
เขาไม่ยอมกลับ...
จนกว่าเสียงคำรามของเขาจะดังไปถึงริมผา
ดังถึงบนโน้นเลยเหรอ
นั่นแหละถึงจะใช้ได้
หลานฝึกอีกสักหน่อย
แล้วใครๆ จะไม่ว่าหลานเป็นเด็กอีก
ฟังนะ
เดี๋ยวก็ได้ ซิมบ้า
ใช้เวลาหน่อย
เดี๋ยวอาจะมาดูนะ
พ่อจะภูมิใจมากใช่ไหม
เป็นของขวัญที่เขาจะไม่มีวันลืมเลย
มูฟาซา เร็ว
ฝูงสัตว์เตลิดลงช่องเขา
ซิมบ้าอยู่ที่นั่น
ซิมบ้าเหรอ
กระหม่อมช่วยหา
ซาซู
เกาะไว้ พ่อจะมาช่วยแล้ว
เขาอยู่นั่น บนยอดไม้
พ่อมาแล้ว ซิมบ้า เกาะไว้
ฉันช่วยพวกเขาเอง ซาซู ตามตัวอื่นมา
ไป
พ่อ
ซิมบ้า
มาหาพ่อ ลูก
โดด
พ่อ
สการ์
ช่วยที
เจ้าป่าจงเจริญ
ไม่
พ่อฮะ
พ่อ
ขอร้อง ฟื้นสิฮะ
ช่วยด้วย ใครก็ได้ ช่วยด้วย
ซิมบ้า
หลานทำอะไรลงไป
ฝูงสัตว์แตกตื่น
พ่อพยายามช่วยผม
มันเป็นอุบัติเหตุ
- ผมไม่ได้ตั้งใจ... - แน่นอนหลานไม่ตั้งใจ
ไม่มีใครอยากให้เรื่องแบบนี้เกิดขึ้น
แต่เจ้าป่าตายแล้ว
และถ้าไม่ใช่เพราะนาย
เขาก็คงยังไม่ตาย
พ่อนายตั้งความหวังกับนายไว้มาก
ให้โอกาสนายก็หลายครั้ง
แล้วนี่หรือสิ่งที่นายตอบแทนเขา
ผมไม่รู้ ไม่รู้มาก่อน
แล้วแม่นายจะคิดยังไง
ลูกชายที่ทำให้พ่อตัวเองตาย
เด็กชายที่ฆ่าพระราชา
ผมจะทำยังไงดีฮะ
หนีไป
หนีไปซะ ซิมบ้า
หนีไปแล้วอย่ากลับมาอีก
ฆ่าเขา
ลงไป ทำให้แน่ใจว่าเขาตาย
เอาจริงเด่ะ
โทษที
- เว้นระยะห่างดีมาก - โอเค
สูงขนาดนี้ ลูกสิงโตตัวไหนก็ไม่น่ารอด
ฟังนะ เราจะไปบอกเธอ
ว่าเราลงไปและกินเขาเรียบร้อย
งั้นสวยสิ ฉันกำลังหิวเลย
เราจะไม่กินเขาเฟ้ย
ซิมบ้าตายแล้ว
ให้ยัยเจ๊รู้แค่นั้นพอ
เข้าท่าดี
การตายของมูฟาซาเป็นเรื่องน่าสลดใจเหลือเกิน
เขาเป็นจ่าฝูงผู้ยิ่งใหญ่ที่สุดที่เราเคยมีมา
สูญเสียพี่ชายไป...
มันสุดแสนเศร้าเกินบรรยาย
ยังมีซิมบ้าน้อยผู้ที่ยังไม่ทันได้ใช้ชีวิต
ทายาทผู้นำตัวใหม่ของเรา
มันช่างรันทดใจเกินจะรับไหว
ฉันได้แต่เสียใจหากฉันไปถึงช่องเขาทัน
ช่วยพวกเขา พ่อลูก
แต่ถึงจิตใจจะบอบช้ำแค่ไหน
ฉันก็จำเป็นต้องสืบทอดบัลลังก์
มูฟาซากับซิมบ้าไม่อยู่แล้ว
ดังนั้นฉันคือราชาองค์ใหม่
แต่ต้องยอมรับว่า...
ฉันไม่สามารถแบกรับภาระนี้เพียงลำพัง
และฉันต้องการผู้ช่วย...
เพื่อให้มั่นใจว่าฝูงเราจะปลอดภัย
นาลา อยู่ใกล้เราไว้
ฉะนั้นจากเถ้าถ่านของโศกนาฎกรรมนี้
เราควรต้อนรับอรุณรุ่งของฟ้าใหม่
อนาคต...
ที่ยิ่งใหญ่เกรียงไกร!
โธ่เอ๋ย
วืดอีกแล้ว
สักวันฉันจะต้องชนแร้งถูกให้ได้
มันต้องเสร็จฉัน
ไม่รู้ทำไมนายจริงจังกับมันนักหนา
แค่คิดว่าถ้าถูก คงสะใจ
โอ้ไม่ นั่นลูกสิงโต
- ไม่ใช่สิงโตหรอก - งั้นลงไปดูซิ
- ตัวอะไร - ไม่ใช่สิงโต ก็แค่นกขนฟู
ดูยังไงก็สิงโต
บอกว่าไม่ใช่ ขอส่องใกล้ๆ ก่อน โทษนะ
ไหนดูซิว่าเราเจอะอะไรเข้า
สิงโตจริงด้วย
- หนีสุดชีวิต พุมบ้า - รอด้วย ทีโมน
เดี๋ยว ทีโมน ก็แค่ลูกสิงโต
เดี๋ยวมันก็โต
เราเลี้ยงเขาได้ไหม เลี้ยงเขาไว้เถอะนะ
ฉันสัญญาจะพาเขาไปเดินเล่นทุกวัน
ถ้าเขาอึเละเทะ ฉันเก็บเอง
เขาจะกินนายเละสิไม่ว่า
เขาจะกินนาย แล้วใช้ฉันเป็นไม้จิ้มแข่ว
แต่สักวันพอเขาโตกำยำ เขาจะเป็นพวกเรานะ
คิดออกแล้ว ถ้าได้เขาเป็นพวกเราล่ะ
ฟังให้ดี
มีสิงโตดุร้ายเป็นพวกก็เข้าท่าไม่เลว
งั้นเลี้ยงได้ใช่ป่ะ
เออ เลี้ยงได้แน่นอน
ให้ตาย ใครคือมันสมองของแก๊งนะ
ตั้งชื่อให้เลยว่าแมว
พวกนายเป็นใคร
- เราช่วยชีวิตนายไว้ - ใช่
เสี่ยงแทบตาย สู้กับพวกอีแร้งขี้เหวี่ยง
มาเป็นโขยง ฝูง
ฉันพุมบ้า
- ส่วนนี่ทีโมน - ฉันบอกรึยังเราช่วยชีวิตนายไว้
ช่วยไปก็เท่านั้น
หดหู่ไปป๊ะ ไม่แคร์เลยเหรอ
ทำยังกับฉันมีเรื่องปวดหัวไม่พอเนอะ
ให้ฉันเอาปัญหาเขามาใส่หัวอีกรึ
แต่เราช่วยเขาได้ เราช่วยเขาได้นะ
นายเป็นไรมากไหม ตอบสั้นๆ นะขี้เกียจฟัง
ฉันทำเรื่องแย่ที่สุดมา
ฉันไม่อยากพูดถึง
ไอ้หนู ใครๆ ก็ทำผิดได้
ต้องมีอะไรที่เราทำได้สิ จริงป๊ะ
ไม่มี นอกจากนายจะเปลี่ยนอดีตได้
รู้ไหม นั่นก็ขอเยอะเกิ๊น
- มันยากไป งานช้าง - บอกตรง
ให้เปลี่ยนอดีตเหรอ มันจบไปแล้วนะ
ใช่ ฉะนั้นเปลี่ยนไม่ได้หรอก
แต่รู้ไหมนายเปลี่ยนอะไรได้
อนาคตไง อันนั้นเราโคตรเก่ง
เก่งโคตรเลยล่ะ
นายจะเปลี่ยนสิ่งที่ยังไม่เกิดได้ไง
จะเปลี่ยนอนาคต นายต้องทิ้งอดีตไว้ข้างหลัง
ลืมให้เกลี้ยง
ไอ้หนู เกิดเรื่องร้าย แต่นายก็ทำอะไรไม่ได้ ถูกป๊ะ
ถูก
ผิด เมื่อโลกหันหลังให้นาย
นายก็หันหลังให้กับโลกบ้าง
และอ้าแขนรับแต่เรื่องใหม่ๆ
เลิกถามว่า "อะไร" อย่าได้แคร์
แต่ฉันไม่ได้ถูกสอนมาอย่างนั้น
งั้นนายคงต้องเรียนรู้ใหม่
พูดตามฉันนะ เจ้าหนู ฮาคูน่า มาทาท่า
- อะไรนะ - ฮาคูน่า มาทาท่า
ฮาคูน่า มาทาท่า
ส่วนใหญ่จะแอ็คเบอร์แรงกว่านี้ ตอนเราพูดทีแรก
- ช่างเหอะ ฮาคูน่า มาทาท่า - บางตัวปรบมือรัวๆ เลย
มันแปลว่า "ไม่ต้องกังวล" หนึ่งและก็...
ฉันนับเอง
- อยากนับมั่งอ่ะ - งั้นเรานับด้วยกันไหม
- ความคิดดีงาม - ตามนั้น
หนึ่งและก็สองและ...
ฮาคูน่า มาทาท่า
เป็นคำพูดที่ชูใจ
ฮาคูน่า มาทาท่า
สนุกกันให้สะใจ
ไม่เห็นต้องกังวล ปล่อยมันไปน่ะสุขแท้
เรื่องร้ายไม่เคยมี
ท่องไว้ดีๆ
ฮาคูน่า มาทาท่า
- ฮาคูน่า มาทาท่า - ใช่ มันคือคติพจน์ของเรา
- คติพจน์คืออะไร - ไม่มีอะไร แต่ติมากเจอเตะ
- เด็ด - เป๊ะ
สองคำนี้จะแก้ปัญหาให้นายทุกเรื่อง
ใช่ ดูอย่างพุมบ้า
เมื่อเขายังเป็นเด็กน้อยๆ
เมื่อฉันยังเป็นเด็กตัวน้อย
- เป็นไรมากไหม - ยังเศร้าสะเทือนไตถึงวันนี้
กลิ่นเขามันรุนแรงจนเกินที่ใครจะทานทน
หลังอาหารทั้งทุ่งซาวันนาห์กลับโล่งทุกแห่งหน
ฉันอาจดูเหมือนหนังหนา แต่ว่าสุดแสนขี้อาย
มันขื่นขม ไม่มีใครยืนใต้ลมสักราย
ฉันอยู่ข้างนายเสมอและไม่ชอบใจด้วย
- โอ น่าอาย - ใช่ เป็นใครก็อาย
อยากเปลี่ยนชื่อหนีซะให้ได้
เปลี่ยนเป็นอะไร "ป้าด" เหรอ
มันช่างน่ารันทดอ่ะ
ทุกๆ ครั้งที่ฉันตดอ่ะ
นายจะไม่เบรกฉันหน่อยเหรอ
ไม่ เรื่องอะไร น่ารังเกียจชะมัด
ฮาคูน่า มาทาท่า
เป็นคำพูดที่ชูใจ
ฮาคูน่า มาทาท่า
สนุกกันให้สะใจ
ไม่เห็นต้องกังวล ทิ้งมันไปก็สุขแท้
ใช่ ร้องเลย ไอ้หนู
เรื่องร้ายไม่เคยมี
ท่องไว้ดีๆ
ฮาคูน่า มาทาท่า
ขอต้อนรับสู่บ้านน้อยของเรา
นายอยู่ที่นี่เหรอ
เราอยากอยู่ไหน ก็อยู่
อยากทำอะไร ก็ทำ
มันสวยจังฮะ
ใช่ น่าอยู่มากใช่ป๊ะ
เพื่อนๆ นี่ซิมบ้า
คุณเพื่อน นั่นมันสิงโตนะ
อาหารล่ะ นายคิดเรื่องหาอาหารให้เจ้านี่ยัง
ใช่ ฉันหิวมาก กินม้าลายได้ทั้งตัวเลย
เอาแล้วไง
ไม่ๆ ไอ้หนู ม้าลายเราหมดพอดี
แล้วละมั่งล่ะ
- เสียววาบ - ไม่ ฟังนะ ไอ้หนู
ถ้าอยากอยู่กับเรา นายต้องกินเหมือนเรา
และสิ่งสำคัญที่สุด ห้ามกินเรา
ที่นี่ดูน่าจะมีอะไรให้หม่ำนะ
- เย้ - แจ๋วเลย
เขยิบหน่อย หนุ่มๆ
นั่นอะไร
เคี้ยวหนึบเกิน
อันนี้มันแบบถั่วเลย
แบบนี้สิที่เรียกว่าอูมามิ
- ลื่นๆ แต่ถูกใจฉันล่ะ - กรอบกิ๊ก
- ของโอท็อป - เหรอ จริงดิ
เก็บสดๆ จากตรงนั้น
จะบอกให้ ไอ้หนู นี่ล่ะชีวิตดี๊ดี
ไม่มีกฎ
ไม่ต้องรับผิดชอบอะไร
แบบนี้มีไส้ครีมด้วย ของโปรดฉัน
- แบบนั้นเด็ด อร่อยสุด - ชอบมาก
- ฉันขอหัวได้ไหม - ว่าไง ไอ้หนู
เอาก็เอา
ฮาคูน่า มาทาท่า
ลื่นๆ
แต่ถูกใจฉันล่ะ
- ต้องงั้นสิ - เราไม่ได้หลอก
ถุงไข่ ฉันเจอตัวมีไข่
ฮาคูน่า มาทาท่า ฮาคูน่า มาทาท่า
ฮาคูน่า มาทาท่า
ไม่เห็นต้องกังวล ทิ้งมันไปน่ะดีแล้ว
เรื่องร้ายไม่เคยมี
ท่องไว้ดีๆ
- ฮาคูน่า มาทาท่า - ฮาคูน่า มาทาท่า ฮาคูน่า มาทาท่า
- ฮาคูน่า มาทาท่า - ฮาคูน่า มาทาท่า
- ฮาคูน่า มาทาท่า ฮาคูน่า มาทาท่า
ฮาคูน่า มาทาท่า ฮาคูน่า มาทาท่า
- ไม่เห็นต้องกังวล - ฮาคูน่า มาทาท่า
- ทิ้งมันไปน่ะดีแล้ว - ฮาคูน่า มาทาท่า
ฮาคูน่า
เรื่องร้ายไม่เคยมี
ท่องไว้ดีๆ
ฮาคูน่า มาทาท่า
อีกรอบนึง
- พอแล้ว ฉันว่ามันเป๊ะแล้ว - หนนี้ดีสุด
- เราเพิ่งร้องเข้าขากัน - ร้องให้อยากแล้วจากไปพอ
นายหนักขึ้น 180 โล ตั้งแต่เราเจอนาย
ขณะที่ฉันหุ่นสลิมเหมือนเดิม
ไม่เห็นต้องกังวล
- นายจะเบรกเขาป่ะ - นายตื้อให้เราร้อง
- ฉันนี่นะตื้อ นายเริ่มก่อน - มันเป็นเพลงประจำของเรา
- ไม่น่าให้ตัวอื่นร้อง - ดูตะวันตกดินสิ
นี่เพลงประจำของเรา เราก็ต้องร้อง
บอกเขาหยุดซะที
ไม่เห็นต้องกังวล
เขาเอื้อนแล้ว พุมบ้า ฝันร้ายสุดๆ
จริงๆ แล้วยิ่งร้อง ยิ่งเพราะนะ
นาลา
มา
นั่งกับพวกเรา
ซาซู นายหายไปไหนมา
โทษที นาลา ฉันมาเร็วที่สุดแล้ว
รายงานประจำวันซิ ซาซู
ฝ่าบาท แดนทระนงมีภัยใหญ่หลวง
พวกไฮยีนากำลังขับไล่สัตว์ฝูงสุดท้าย
นกกลับมาแล้ว
ฆ่าเขา
อย่ากลับมาที่นี่อีกถ้ายังไม่อยากถูกขย้ำ
เราต้องทำอะไรสักอย่าง ซาราบี เราต้องสู้!
นาลา สการ์เป็นพระราชา
แต่ท่านเป็นราชินีของเรา
เราควรไปก่อนจะสายเกินไป
เราทั้งหมดต้องอยู่ที่นี่เพื่อปกป้องแดนทระนง
ที่นี่เป็นบ้านของเรา เราจะไม่มีวันทิ้งมันไป
นี่ไม่ใช่บ้านที่ฉันเคยจำได้
จะต้องมีวันของเรา นาลา
อดทนไว้
ซาราบี
เจ้าป่าอยากเจอเธอ
อย่าไปนะ
ฉันไม่กลัวเขาหรอก
กินด้วยกันไหม ซาราบี
ของกินมีเหลือเฟือนะ
นายล่าเหยื่อมากไปแล้ว สการ์
ฉันแค่ทำให้การฆ่าสมบูรณ์แบบ
มีกองทัพของฉันคอยช่วย
นายกำลังฆ่าทุกสิ่ง
ไม่เห็นรึ ไม่มีใครกล้าหือกับฉัน
ในที่สุดเราอยากได้อะไรก็ได้
เราหรือ
นานมาแล้วที่เธอเลือกมูฟาซามากกว่าฉัน
แต่ตอนนี้มีราชาองค์ใหม่
ฉะนั้นเลิกเห็นแก่ตัวซะที
ที่เห็นแก่ตัวน่ะคือนาย
นางสิงห์ตัวอื่นเชื่อฟังเธอ
ถ้าเธอยังขัดขืน พวกเขาจะไม่ยอมรับฉัน
มายืนอยู่ข้างฉัน เราจะสบายด้วยกัน
ฉันจะไม่มีวันเป็นราชินีของนาย
งั้นจากนี้ไป
พวกสิงโตก็กินหลังพวกไฮยีนาละกัน
พวกนั้นกินไม่ค่อยเหลือด้วย
ลับๆ ล่อๆ คิดจะทำอะไร แม่สาวน้อย
ไปให้พ้น ซาซู
ฉันจะไปขอความช่วยเหลือ
ฉันจะไม่ไปไหนทั้งนั้น
ฉันสาบานว่าจะปกป้องเธอ และต้องสั่งให้เธอกลับไปนอน
ฉันไม่ต้องให้ใครคุ้มครองแล้ว
สการ์ ดีใจที่ได้เจอนาย
ขอโทษที่แวะมาปุบปับ
ฉันเคยเล่าเรื่องน้องชายฉัน ที่คิดว่าตัวเขาเป็นนกหัวขวานไหม
นาลา...
จะจับนายให้ได้
พวกนายเสร็จฉันแน่ เสร็จฉันล่ะ
ซิมบ้า นายเอง
นายเห็นไหม ผีเสื้อนั่นบินอยู่ตรงนั้นแท้ๆ
เกือบจับเขาได้แล้ว
ฉันนึกว่าเป็นสิงโต คือสิงโตอีกประเภทน่ะ
แบบว่าสิงโตจริงๆ
ไม่ใช่ว่านายไม่ใช่สิงโตจริงนะ แต่หมายถึงประเภทที่กิน...
ฉันไปดีกว่า
อ้าว จะรีบไปไหน
อยากไปหาอะไรกินกันไหม
หมอนั่นเป็นอะไรของเขา
ซิมบ้า...
ฉันจะพูดยังไงดี
- เขาเป็นเหยื่อ - ใช่
เขาไม่มีวันผูกมิตรกับสัตว์กินเนื้อหรอก
ใช่ พวกนายไม่มีวันเป็นเพื่อนกัน
ทำไมล่ะ
ในธรรมชาติมีความสมดุลที่ละเอียดอ่อน
อ๋อ วิถีหรือวงล้อของชีวิต ฉันรู้แล้ว
- ไม่ - ไม่ ไม่ ไม่ ฉันไม่รู้...
- นายเอาวงล้อจากไหน - ไม่ ใช่
- วงล้อนั่นไม่มีหรอก ไม่มี - มันไม่ใช่วงล้อ
- ที่จริงมันตรงข้ามกันเลย - ใช่
- มันเป็นเส้นตรง - ใช่
มันคือเส้นทางแห่งความเฉยเมยที่ไร้ความหมาย
เราทั้งหมดก็วิ่งไปตามทางจนสุดทาง
แล้วสักวันพอถึงปลายทาง มันก็จบ
- แค่นั้น - สุดปลายทาง
- ไม่มีอะไร - ว่างเปล่า
จริงๆ นายสามารถ...
ทำอะไรก็ได้ที่อยากทำ
ทางนายไม่ได้กระทบกับทางของสัตว์อื่น
แค่มีชีวิตอยู่แล้วก็ตาย แบบหมอนี่
แน่ใจเหรอว่าไม่ใช่วงล้อ
ที่เราทั้งหมดเกี่ยวโยงกัน
ถ้าวงล้อก็หมายถึงเราคือสิ่งเหล่านี้
ถ้าอย่างนั้น สิ่งที่ฉันทำก็จะส่งผลกับเขา
- ส่งผลกับไอ้นั่น และไอ้นี่ - ใช่ ไม่ มันไม่ใช่อย่างนั้น
ถ้าแบบนี้ เราทำตามใจตัวเอง ก็ไม่ดีสิ
ฉันจะอธิบายให้ฟังง่ายๆ
- ชีวิตไม่มีความหมายอะไรหรอก - ใช่
เพราะงี้เราถึงต้องดูแลตัวเองก่อน
นายถึงทำอย่างที่นายเชื่อ ซิมบ้า
ใช่ ซิมบ้า เป็นครั้งแรก...
ที่เราไว้ใจให้นายวางแผนให้เราวันนี้
เรื่องนี้สำคัญ คิดถึงสิ่งต่างๆ ที่นายเรียนรู้มา
นายอยากทำอะไร
มันแน่อยู่แล้วว่าไม่อยาก
ถูกต้องนะครับ เขาเก็ตแล้ว
ถูกหวย
หลีกทางซิ หลบหน่อย
- กรอบดี - ยอดเลย หม่ำได้แล้ว
อุ๊ต๊ะ
เด็ดมาก ซิมบ้า
ขอบคุณ เพราะปลวกแหงเลย
ไม่ก็จิ้งหรีด
และยังมาสงสัยทำไมฉันชอบขุดดินนอน
นี่ ทีโมน
นายเคยสงสัยไหม ไอ้จุดเรืองรองบนนั้นคืออะไร
พุมบ้า ฉันไม่สงสัย เพราะฉันรู้
จริงเหรอ มันคืออะไร
มันคือหิ่งห้อย
หิ่งห้อยที่ขึ้นไปค้าง อยู่บนแผ่นกระดำกระด่างผืนใหญ่นั่น
ก็น่าจะใช่นะ
ฉันนึกว่ามันเป็นกลุ่มแก๊สที่ลุกไหม้ ห่างจากเราหลายล้านไมล์
พุมบ้า นายนี่ทำไมอะไรก็เป็นแก๊สไปหมด
ฉันรู้
- นายคิดว่าไง ซิมบ้า - นั่นสิ
ฉันไม่รู้หรอก
แต่เคยมีคนบอกฉัน...
ว่าราชาผู้ยิ่งใหญ่ในอดีตจะอยู่บนนั้น
พวกเขาจะคอยเฝ้าดูเรา
มุกนี้ฮา บ้าบออะ
บ้าสุดๆ
พวกสูงศักดิ์ที่ตายแล้วดูเราอยู่
คงจะไม่ดูเพลินจนหล่นจากฟ้านะ
เกาะไว้ให้ดี ฝ่าบาท อย่าปล่อยมือ
มันคงดูไม่จืด
- อย่างฮา - ซิมบ้า ลองคิดดูนะ
เรื่องอะไรพวกเจ้าป่าจะคุ้มครองเรา
- เรามันพวกนอกคอก - หมูป่าเจ้าฟ้า
- ไม่ไหวละ ปวดท้อง - ไม่ไหว เจ็บท้องอะ
- ไม่ไหว - ไหว นายไหว ฉันสิไม่
ใช่ ใช่
ใช่
มันโง่เง่า
ฉันจะไปหาหนอนหรืออะไรกิน
- นายไปพูดอะไรจี้ใจเขา - ฉันไม่รู้
ตอนที่นายพูด ฉันก็คิด "นี่จบไม่สวยแหง"
- นายหัวเราะก่อนเพื่อน - นายก็ขำ
ฉันเปล่านะ ฉันไม่ทำงั้นหรอก
ป๊าด ฉันทำกร่อย
ซิมบ้า
ซิมบ้ายังไม่ตาย!
ป่าอันแสนไกล เข้าลึกที่ในป่า
เจ้าสิงโตหลับทั้งคืน
แสนจะห่างไกล เข้าลึกที่ในป่า
เจ้าสิงโตหลับทั้งคืน
ใกล้หมู่บ้านคนที่แสนเงียบสงัด
เจ้าสิงโตหลับทั้งคืน
ใกล้กับหมู่บ้านที่แสนเงียบสงัด
เจ้าสิงโตหลับทั้งคืน
โอ้พระเจ้า พุมบ้า
วิ่งเอาตัวรอดเร็ว
วิ่ง พุมบ้า วิ่ง
ทีโมน ช่วยด้วย
พุมบ้า
ฉันไม่รอดแหง
ฉันมาแล้ว พุมบ้า ใจเย็นไว้
หลบ! หลบ! หลบ!
ไม่!
แย่แล้ว ไม่นะ
ไม่!
นาลาเหรอ
ซิมบ้า?
นี่นายจริงๆ เหรอ
ใช่
ฉันเอง ซิมบ้า
- นาลา เธอมาทำอะไร - ไม่อยากเชื่อเลย
ดูเธอสิ
พุมบ้า
นายคงไม่โดนเจี๊ยะแล้ว
นายหายไปไหนมา
ฉันนึกว่านายตายแล้ว
เธอคิดว่าเขาตายแล้ว แต่ฉันคิดว่าฉันตายแน่
นึกว่าจะโดนเธอกินซะแล้ว
ฮาจุง
โทษนะ ก่อนจะเมาท์มอยต่อ พวกนายรู้จักกันได้ไงอ่ะ
ทีโมน พุมบ้า
นี่เพื่อนซี้ของฉันเอง นาลา
เพื่อนซี้ ฟังแล้วเฮิร์ต
นาลา เธอจะต้องชอบที่นี่
ที่นี่น่าทึ่งมาก มีทุกสิ่งที่เธอต้องการ
ซิมบ้า เราต้องไปแล้ว
สการ์ขึ้นมาเป็นใหญ่พร้อมกับฝูงไฮยีนา
นายต้องไปทวงตำแหน่งราชาคืน
ราชารึ ซิมบ้านี่นะ
พวกเราข้าน้อยขอถวายบังคม
พุมบ้า ใจเย็น เธอพูดผิดน่ะ
- แม่หนู เธอเข้าป่าหาสิงโตผิดตัวแล้ว - เด็ดอะ
ได้เจอนายอีก นายไม่รู้หรอก มันมีความหมายกับเราแค่ไหน
มีความหมายกับฉันแค่ไหน
นายต้องกลับบ้าน
ที่นี่เป็นบ้านฉัน
อยู่ด้วยกันเถอะ
ที่นี่สุดยอดนะ
ฉันรู้เธอจะต้องชอบ
ฉันอยู่ไม่ได้
มาดูก่อน
อย่างน้อยให้ฉันพาเธอทัวร์
นายจะไปไหน
ซิมบ้า มันสวยมากเลย
เริ่มจะเห็นว่าบางสิ่ง
ไม่เห็นอ่ะ อะไรเหรอ
ที่เขาไม่ทันได้มอง
"เขา" ไหน
เกิดเป็นความรัก สุดท้ายก็เกินจะห้าม
เราสามคงเหลือแค่สอง
อ๋อ เข้าใจแล้ว
ยิ่งเป็นยามเย็นน่ารื่นรมย์
ใช่
ดังเวทมนตร์อยู่รอบกาย
อยู่ทั่วไปหมด
กลิ่นอายโรแมนติกล่องลอยในอากาศ
ไม่แคล้วคลาดเจอโชคร้าย
เธอรู้สึกถึงรักหรือเปล่า
อบอุ่นในหัวใจเรา
ไม่มียามใดจะสวยงามเกินไปกว่า
เมื่อสองหัวใจคู่เคียง
อยากบอกกับเธอทุกๆ สิ่ง
ที่เก็บมานานแสนนาน เรื่องราวความจริงก่อนนั้น
เป็นไปไม่ได้
บอกแล้วเราคงจบกัน
ดูเหมือนว่าเขาซ่อนบางอย่าง
แต่ยังไม่ค่อยแน่ใจ
ไม่หยิ่งทะนงดังเช่นคิงผู้ยิ่งใหญ่
ที่เขาซ่อนไว้ข้างใน
เธอรู้สึกถึงรักหรือเปล่า
อบอุ่นในหัวใจเรา
ไม่มียามใดจะสวยงามเกินไปกว่า
เมื่อสองหัวใจคู่เคียง
เธอรู้สึกถึงรักหรือเปล่า
ปลดปล่อยใจเหนือเวลา
ล่องลอยไปในค่ำคืนชวนไหวหวั่น
รักนั้นเคียงข้างเรา
ถ้าแม้เขาตกหลุมรักขึ้นมา
ก็คงไม่ต้องเดา
ว่าสิ่งดีๆ จากนี้คงสิ้นสุด
ต้องเสียเพื่อนแน่เลยเรา
ฉันบอกแล้ว ที่นี่เจ๋งใช่ไหมล่ะ
มันอาจเป็นแบบนี้ตลอดไปก็ได้
มันน่าทึ่งจริง
แต่มีเรื่องหนึ่งที่ฉันไม่เข้าใจ
ถ้านายยังไม่ตายตั้งแต่ตอนนั้น
ทำไมนายไม่กลับบ้าน
พวกเราต้องการนายจริงๆ นะ
พวกเขาอยู่กันได้ เข้าใจไหม
ไม่มีใครต้องการฉันหรอก
นายเป็นเจ้าป่า
นาลา สการ์คือเจ้าป่า
ซิมบ้า เขาทำลายแดนทระนงย่อยยับ
ไม่เหลืออาหาร ไม่มีน้ำ
ฉันช่วยอะไรไม่ได้หรอก
นายไม่ห่วงแม่นายเหรอ
นี่คือความรับผิดชอบของนายนะ
นายต้องไปท้าสู้กับสการ์
ฉันกลับไปไม่ได้ เด็ดขาด
ทำไม
เพราะเรื่องที่เกิดขึ้นในช่องเขาเหรอ
สการ์บอกเราว่า...
เธอไม่มีวันเข้าใจหรอก!
มันไม่สำคัญหรอก จบนะ
ฮาคูน่า มาทาท่า
อะไรนะ
มันคือสิ่งที่ฉันเรียนรู้ที่นี่ โอเคไหม
บางครั้งเรื่องเลวร้ายเกิดขึ้น แต่เราก็ทำอะไรไม่ได้
แล้วจะกังวลไปทำไม
กังวลทำไมเรอะ
เกิดอะไรขึ้นกับนายเนี่ย
นายไม่ใช่ซิมบ้าที่ฉันเคยรู้จัก
และจะไม่มีวันเหมือนเดิม พอใจรึยัง
ไม่ ผิดหวังมากกว่า
นี่เธอชักจะพูดเหมือนพ่อฉันแล้ว
ดี ยังดีที่ระหว่างเรามีเหมือนบ้าง
เธอไม่รู้หรอกฉันเจออะไรมาบ้าง
ฉันมานี่เพื่อขอความช่วยเหลือ
ฉันคงจะคิดผิด
ลาก่อน ซิมบ้า
"ผิดหวัง" งั้นเหรอ
เธออยากให้ฉันกลับบ้านงั้นรึ
ฉันอยู่บ้านแล้วไง
"เพื่อนซี้" งั้นเหรอ
ฉันไม่ต้องการเพื่อนซี้ ฉันไม่ต้องการใครทั้งนั้น
ไม่เคยต้องการ
ไปให้พ้น
การหนีไม่ช่วยแก้ปัญหาหรอกนะ
ปัญหาอะไร นายเป็นใคร
ฉันรู้ตัวว่าฉันเป็นใคร
ปัญหาคือ นายล่ะเป็นใคร
ฉันไม่ได้สำคัญ ไม่ต้องมายุ่งกับฉัน ได้ไหม
ใครๆ ก็สำคัญได้แม้เขาคิดว่าตัวเองไม่สำคัญ
ใช่ ฉันว่านายสับสนแล้ว
ฉันเหรอสับสน
นายต่างหากที่ไม่รู้ว่าตัวเองเป็นใคร
แสดงว่านายรู้งั้นสิ
ฉันเคยอุ้มลูกของมูฟาซา
นายเคยรู้จักพ่อฉันเหรอ
ขอแก้ก่อน
ฉันรู้จักพ่อของนาย
เขาตายไปนานแล้วนะ
เขายังไม่ตาย
และฉันพานายไปหาเขาได้
ตามฉันมา ฉันจะพาไป
นี่ เดี๋ยว เดี๋ยว
ถ้านายตามฉันทัน
เดี๋ยว
ตามฉันมา
ไวๆ เร็วเข้า วิ่งมา
เดี๋ยว ช้าๆ หน่อย
นี่ นายเร็วๆ หน่อย
รอด้วย ฉันมาแล้ว ฉันมาแล้ว
มา
พ่อนายกำลังรออยู่
นายเห็นเขาไหม
ฉันไม่เห็นอะไรเลย
ดูให้ลึกกว่านั้น
เห็นยัง
เขาอยู่ในตัวนาย
ซิมบ้า
พ่อเหรอฮะ
ซิมบ้า
ลูกต้องกลับสู่ที่ของลูกในวิถีของชีวิต
ผมทำไม่ได้
ลูกต้องจำไว้ว่าลูกเป็นใคร
ลูกคือเจ้าป่าตัวจริง
ผมเสียใจ
ผมไม่รู้จะเป็นแบบพ่อได้ยังไง
ตอนเป็นราชา มีสิ่งหนึ่งที่พ่อภูมิใจที่สุด
คือมีเจ้าเป็นลูกของพ่อ
นั่นมันผ่านมานานแล้ว
ไม่ ซิมบ้า มันคงอยู่ตลอดไป
ได้โปรด
อย่าทิ้งผมไปอีก
พ่อไม่เคยทิ้งลูก
และจะไม่มีวันทิ้ง
จงจำไว้ว่าลูกคือใคร
จงจำไว้
เอาละ ถามอีกครั้ง
นายเป็นใคร
ฉันคือซิมบ้า
บุตรแห่งมูฟาซา
หัวใจ
มองสวรรค์เปิดให้เรา
เย
หัวใจ
ฟังสิ ฟังเสียงเรียกเจ้า
เย
ซิมบ้าเหรอ
เร็วเข้า มัวรออะไรอยู่
กลับบ้านกัน
หัวใจ
มองสวรรค์เปิดให้เรา ให้เรา
เย้
ปลายทางชะตากำลังมาใกล้
ยืนขึ้นสู้ไป
จงมุ่งหน้าเดินสู่แดนกว้างไกล
และหลอมรวมใจกับฟ้าสูงล้ำ
ฉันไม่อยากเชื่อที่เธอพูด
แล้วนายจะทำยังไง
พ่อเคยบอกให้ฉันปกป้องทุกสิ่งที่ต้องแสงตะวัน
ถ้าฉันไม่ปกป้องมัน แล้วใครจะทำ
ฉันไง
งานนี้มันอันตรายนะ
อันตรายเหรอ
ถ้าเจอ ฉันจะหัวเราะใส่เลย
เป็นไปไม่ได้
หวัดดีซาซู
ถวายบังคม
ขอต้อนรับกลับบ้าน
- เรามาแล้ว - ทุกท่าน ใจเย็น เรามาแล้ว
กองหนุนมือหนึ่งมาแล้ว
พวกนายมาทำอะไรที่นี่
- ตามมาไม่ใช่เพราะกังวลนะ - ใช่ ไม่เลยสักนิด
- ไม่เคยกังวล - ใช่ ฮาคูน่า มาทาท่า
- แต่เราเป็นห่วงเพราะว่า... - นายก็รู้...
นายเป็นเพื่อนเรา
แล้วเส้นทางเฉยเมยที่ไร้ความหมายล่ะ
อ๋อ เราแค่คิดว่า...
- แตกแถวหน่อยก็ได้มั้ง - พูดได้สวย
ซิมบ้า ฉันยินดีจะขยี้เวลาพุมบ้าพูดผิด
- นี่เป็นอีกหนึ่งตัวอย่าง - อะไร ฉันไม่ได้ต้นคิดนะ
ไอเดียนายเลยเรื่องเส้นนี่
เดี๋ยว แป๊บนึง
ที่นี่น่ะเหรอที่นายจะสู้เพื่อมัน
ใช่ ทีโมน ที่นี่คือบ้านฉัน
อยู่หลังก้อนหินน่ากลัวนั่นใชป่ะ
คงต้องโมชุดใหญ่คอมโบเซต
ฉันชอบแนวแต่งบ้านนายนะ ถึงจะหนักไปทางกองซากศพ
เฮ้ย ดู มีนกด้วย
ทีโมน พุมบ้า นี่ซาซู
ว้าว นกขุนทองเหรอ
บ้าบอ
ซิมบ้า เราจะสู้เคียงบ่าเคียงไหล่ท่าน
พวกเรายินดีรับใช้ ฝ่าบาท
ตามฉันมา
ไฮยีนาเต็มไปหมด
ขอให้ฉันเด๊ดไวๆ อย่าต้องโดนมันรุมทึ้งนาน
นายมีแผนจะฝ่าดงหมาน้ำลายยืดนั่นยังไง
เหยื่อล่อ
ไอเดียเจ๋งเป้ง
เจ้าพวกนั้นต้องวิ่งเข้าใส่เนื้อสดแน่ๆ
ฉะนั้นเราต้องหาเหยื่อล่อตัวใหญ่ๆ
อ้วนท้วน และอวบอิ่ม
อย่างเช่นวัวป่า
ทำไมพวกนายมองฉันยังงั้นล่ะ
เรารู้สึกภูมิใจและยินดีอย่างสุดซึ้ง
เราภูมิใจนำเสนอ...
อาหารค่ำของคุณ
เชิญเลยคร้าบ
สำมะเร็จ พุมบ้า
เจ้าเพื่อนยาก
ซาราบี เธอจะหาเรื่องลำบากทำไม
เธอก็แค่มาเป็นราชินีของฉัน
เธอจะทนทุกข์เพื่ออะไร
เพื่ออดีตที่แสนหวานของเธอ
เพื่อเจ้าป่าที่เธอรักนักหนารึ
ฉันพยายามทำให้เธอเห็น ว่าราชาที่แท้จริงเป็นยังไง
สการ์ อำนาจของราชาที่แท้จริง คือความเมตตา
ฉันเป็นราชาเหนือกว่ามูฟาซาสิบเท่า
นายไม่มีอะไรเทียบมูฟาซาได้เลย
มูฟาซารึ
เป็นไปไม่ได้
ออกห่างจากแม่ฉันนะ
ซิมบ้า
ลูกยังไม่ตายเหรอ
เป็นไปได้ไง
ผมมาแล้ว แม่
ผมกลับมาแล้ว
ซิมบ้า
อาดีใจจริงๆ ที่เห็นหลาน
ยังไม่ตาย
บอกเหตุผลที่ฉันไม่ควรฉีกนายเป็นชิ้นๆ มาสักข้อซิ
อาบอกได้มากกว่าหนึ่งข้อเลย
หลานก็เห็น
พวกเขาคิดว่าอาเป็นเจ้าป่า
แต่เราไม่
นายหมดสิทธิ์ปกครองแล้ว สการ์
ซิมบ้าคือราชาที่แท้จริง
ถ้าอยากฆ่าเขา นายต้องข้ามศพเราไปก่อน
เอากับฉันด้วยไหม เหล่านางสิงห์
เลือกเอานะ สการ์ จะสละหรือจะสู้
เรื่องนี้ต้องจบด้วยการใช้กำลังจริงหรือ
ฉันไม่อยากต้องคร่าชีวิตสมาชิกในครอบครัว
มันคงจะละอายแก่ใจ...
ที่ฉันต้องคร่าชีวิตผู้ที่ฉันรัก
ฉันลืมเรื่องพวกนั้นไปหมดแล้ว
แต่พวกเขาล่ะจะลืมมันได้ไหม
พวกผู้ภักดีของนายรู้ไหมนายทำอะไรไว้
เขาพูดเรื่องอะไรน่ะ
นายยังไม่ได้บอกความลับของนายกับพวกเขาสินะ
งั้นซิมบ้า...
นายมีโอกาสได้สารภาพแล้ว
บอกเขาไปสิว่าใครทำให้มูฟาซาตาย
ฉันเอง
มันไม่จริง
บอกแม่สิว่าไม่จริง
จริงครับ ผมขอโทษ
เขายอมรับแล้ว
ฆาตกร
ไม่ ไม่ใช่ มันเป็นอุบัติเหตุ
ถ้าไม่ใช่เพราะนาย เจ้าป่าก็ยังไม่ตาย
เพราะนาย เขาถึงตาย นายกล้าปฏิเสธไหม
ฉันไม่ใช่ฆาตกร
เราควรเชื่อลูกชายที่ทำให้พ่อตัวเองตายรึ
เราควรเชื่อลูกชายที่ทำให้พระราชาตายรึ
ลูกชายที่ทอดทิ้งแม่ตัวเอง
ไม่ ฉัน...
นายอะไร พูดสิ! นายน่ะรึเป็นเจ้าป่า
ไม่นะ ไม่ ฉัน...
- นายเป็นราชารึ - ไม่...
- นายเป็นอะไร พูดสิ - ฉัน...
ฉันไม่ได้เป็นอะไร
งั้นก็ก้มหัวให้ราชาของนายซะ
ซิมบ้า
ภาพนี้คุ้นๆ อยู่นะ
ฉันเคยเห็นที่ไหนมาก่อนนะ
อ๋อใช่ นึกออกแล้ว
มูฟาซาก็มองแบบนี้ก่อนที่เขาจะตาย
ฉันก้มมอง...
เห็นแววตาเขาหวาดกลัว
และนี่คือความลับของฉัน
ฉันฆ่ามูฟาซาเอง
ไม่
พ่อของฉัน
พี่ชายแท้ๆ ของแก
แกทำได้ไง
ตอนแรกเขาฆ่ามูฟาซา...
แล้วตอนนี้จะมาฆ่าฉันอีก
แกต่างหากฆ่าพ่อ
พูดความจริงเดี๋ยวนี้
อย่าไปฟังเขาโกหก
สการ์...
นายบอกเราว่านายไปไม่ทันที่ช่องเขา
ใช่ไง
แล้วนายเห็นสายตาของมูฟาซาได้ยังไง
ฆาตกร
ฆ่าพวกมันให้หมด
นางสิงห์ โจมตี
ซิมบ้า
- พุมบ้า ฉันว่าเราหนีพ้นแล้ว - น่ากลัวชะมัด
นายได้ยินเสียงขู่แว่วๆ ไหม
ดูท่าเย็นนี้เราจะได้กินหมูหันแล้ว
ไอ้อ้วนหมูตอน
อ้วนตันเหรอ
ตะกี้เขาว่าฉันอ้วนตันเหรอ
เสียงเหมือนเขาพูดว่า "อ้วนตัน"
พวกนายพลาดอย่างแรงเพราะว่า...
ฉันเกลียดพวกที่ล้อเลียนรูปร่างฉันที่สุด
ปรี๊ดเลย
ฉันอาจวิ่งหนีไฮยีนา
แต่ฉันวิ่งเข้าใส่พวกอันธพาล
- หายโกรธรึยัง - หายแล้ว
- ระบายใส่พวกมันหมดแล้วใช่ไหม - หมดแล้ว
นี่สิเนื้อที่ฉันรอขย้ำมาทั้งชีวิต
ฉันก็รอวันนี้เหมือนกัน
ตอนนี้ฉันไม่ใช่เด็กแล้วด้วย
เพื่อพระราชาและผืนป่า
เจ้านกบ้า
ฉันลุยเอง ฉันเล่นมันเอง
ประจัญบาน
ไม่ โดนมันเล่นแทน
มันเล่นฉัน
งับนกบ้านั่น
ขอร้อง คุยกันก่อนดีไหม
ไม้นี้ใช้ได้ตลอด
มันจบแล้ว สการ์
ปล่อยอาเถอะ ขอร้องล่ะ
ปล่อยเหรอ
ทั้งที่แกทำขนาดนี้เนี่ยนะ
เป็นฝีมือไอ้พวกไฮยีนา
พวกหมากินซากเน่าต่ำช้าบังคับอา
อาวางแผนจะฆ่าพวกมันให้หมด
แกหลอกพวกไฮยีนา
เหมือนที่แกเคยหลอกฉัน
ซิมบ้า...
หลานคงไม่ฆ่าอาคนเดียวของหลานหรอก
ไม่ สการ์
ฉันไม่เหมือนอา
ซิมบ้า...
หลานช่างประเสริฐแท้
อาจะทำคุณไถ่โทษ
บอกมาเลยให้อาพิสูจน์ตัวเองยังไง
บอกมาว่าหลานอยากให้อาทำอะไร
หนีไป
หนีไปซะ สการ์
หนีไปและอย่ากลับมาอีก
ได้
ได้อยู่แล้ว
ตามพระบัญชา...
ฝ่าพระบาท
แกไม่ชนะหรอก สการ์
นี่เป็นอาณาจักรของฉัน
ฟ้าลิขิตให้ฉัน
เพื่อนรัก
จะต้องใช้เวลาแต่เราจะช่วยกันสร้างกองทัพใหม่
เพื่อนงั้นเหรอ
ตะกี้นายว่าเราเป็น "หมากินซากเน่าต่ำช้า"
ใช่ แถมบอกว่าจะฆ่าเราด้วย
ไม่ใช่
ไม่ ฟังฉันอธิบายก่อน
ฉันแค่พยายามจะหลอกเขา
เราจะปกครองด้วยกัน
ไอ้ที่นายพูดมา มีจริงอยู่เรื่องเดียว สการ์
"ไฮยีนากินเท่าไร...
ก็ไม่เคยอิ่ม"
ไม่
ถวายบังคม
จงจำไว้
จนเจอทางของเรา
ที่เฝ้ารอให้คลี่คลาย
หมุนและเวียนว่าย
วิถีของชีวี
วิถีชีวี
เดอะ ไลอ้อน คิง
บรรยายไทยโดย ศิริกมล เชฎฐ์อุดมลาภ